Държавен вестник, бр. 58, 2006 г., стр. 47

Б Р О Й  58
Д Ъ Р Ж А В Е Н   В Е С Т Н И К
С Т Р .  47
конност произтича изискването всички норма-
тивни актове, изграждащи правната система на
държавата, да са конституционносъобразни и
законосъобразни. Гаранция за спазването на
този принцип е регламентираната с чл. 120, ал. 2
КРБ правна възможност гражданите и юриди-
ческите лица да обжалват пред съдилищата
всички актове—нормативни, общи и индивиду-
ални, които ги засягат, освен онези, за които по
силата на изрична законова норма е изключено
това. Нормативните административни актове,
какъвто в случая е ППЗИХУ, са подзаконови
административни актове, съдържащи админис-
тративноправни норми, отнасящи се за неопре-
делен и неограничен брой адресати, имащи
многократно правно действие. В интерес на
обществото е всеки правен субект да може да ги
атакува относно тяхната незаконосъобразност,
когато счита, че те противоречат на норма от
по-висок ранг. Само това обстоятелство е дос-
татъчно основание да легитимира правния им
интерес от съдебно обжалване на подзаконо-
вия нормативен акт, т.е. да обуслови допусти-
мостта на жалбата, без да е необходимо нали-
чието на пряк и личен интерес за жалбоподателя
от оспорване на нормативния акт.
Разгледана по същество, жалбата е о с-
н о в а т е л н а.
Законът за интеграция на хората с уврежда-
ния е приет от ХХХIХ Народно събрание на 2
септември 2004 г. и е в сила от 1 януари 2005 г.
С него са уредени обществените отношения,
свързани с интеграцията на хората с уврежда-
ния. Целите, които се преследват със закона, са
създаването на условия и гаранции за равно-
поставеност на хората с увреждания, социална
интеграция на същите и упражняване на права-
та им, подкрепа на хората с увреждания и тех-
ните семейства и интегриране на хората с ув-
реждания в работна среда. Интеграцията на
хората с увреждания според разпоредбата на
чл. 4 от закона се осъществява чрез медицин-
ска и социална рехабилитация, образование и
професионално обучение, трудова заетост, дос-
тъпна жизнена и архитектурна среда, социални
услуги, социално-икономическа защита и дос-
тъпна информация.
Оценяването на уврежданията на хората с
увреждания се извършва чрез медицинска екс-
пертиза и социална оценка. Медицинската ек-
спертиза се извършва при условията и по реда
на медицинската експертиза за работоспособ-
ността, а социалната оценка—въз основа на
медицинската експертиза, и установява пот-
ребностите за рехабилитация на увреденото
лице, възможностите за професионалната му
реализация и възможностите за неговата со-
циална интеграция.
Според разпоредбата на чл. 42, ал. 1 ЗИХУ
хората с трайни увреждания имат право на
месечна добавка за социална интеграция спо-
ред вида и степента на увреждането и индиви-
дуалните им потребности. Добавката според
ал. 2 на същия текст е диференцирана и пред-
ставлява парични средства, които допълват
собствените доходи и са предназначени за по-
криване на допълнителни разходи за
транспортни услуги, информационни и теле-
комуникационни услуги, обучение, балнеоле-
чение и рехабилитационни услуги, достъпна
информация, задоволяване на други основни
жизнени потребности и диетично хранене и
лекарствени средства. Общият размер на ме-
сечната добавка е сбор от средствата, опреде-
лени за изчерпателно изброените в алинея
втора разходи. Определянето на размера, ус-
ловията и реда за отпускане, прекратяване и
възобновяване на месечните добавки за соци-
ална интеграция на хората с трайни уврежда-
ния законодателят с разпоредбата на ал.12 на
чл. 42 ЗИХУ е предоставил на Правилника за
прилагане на Закона за интеграция на хората
с увреждания. В изпълнение на тази законова
делегация са приети разпоредбите на ППЗИ-
ХУ, предмет на тази жалба.
С разпоредбите на чл. 25 до чл. 31 ППЗИХУ
е определен размерът в процентно отношение
на месечната добавка за интеграция на лицата
с увреждания за всяка една от седемте потреб-
ности, изброени в чл. 42, ал. 2 ЗИХУ.
С чл. 25, ал. 1, т. 1, 2 и 3 ППЗИХУ е предви-
дено, че месечната добавка за социална интег-
рация за транспортни услуги е в размер 15 на
сто от гарантирания минимален доход и се пре-
доставя на лица с трайни увреждания със 71 и
над 71 на сто трайно намалена работоспособ-
ност; на лица с трайни увреждания с намалена
работоспособност от 50 до 70 на сто със заболя-
вания на долните крайници и на деца от 7- до 16-
годишна възраст с трайно намалена възмож-
ност за социална адаптация.
С нормите на чл. 26, ал. 1, т. 1 и 2 ППЗИХУ
е регламентирана месечната добавка за полу-
чаване на информационни и телекомуникаци-
онни услуги. Според цитираната разпоредба тя
е в размер 20 на сто от гарантирания минима-
лен доход и се предоставя на лица с трайни ув-
реждания над 16-годишна възраст с над 90 на
сто трайно намалена работоспособност с опре-
делена чужда помощ и на деца над 16-годишна
възраст с над 71 на сто трайно намалена въз-
можност за социална адаптация.
В чл. 27, ал. 1 ППЗИХУ е уреден въпросът с
размера на месечната добавка за обучение.
Според същата разпоредба месечната добавка
за обучение е 20 на сто от гарантирания мини-
мален доход и се предоставя на деца с трайно
намалена възможност за социална адаптация и
на лица със 71 и над 71 на сто трайно намалена
работоспособност, които имат потребност от
придобиване на допълнителни знания и умения
чрез различни форми на обучение извън зало-
жените в системата на общообразователната
подготовка.